Document ID: 32004D0591

KOMISJONI OTSUS,
2. august 2004,
millega muudetakse otsust 97/467/EÜ seoses ühe tehistingimustes peetavate ulukite liha tootva Islandi ettevõtte ja ühe silerinnaliste lindude liha tootva Botswana ettevõtte lisamisega nende kolmandate riikide ettevõtete ajutistesse loeteludesse, millest liikmesriikidel on lubatud selliseid tooteid importida
(teatavaks tehtud numbri K(2004) 2681 all)
(EMPs kohaldatav tekst)
(2004/591/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. juuni 1995. aasta otsust 95/408/EÜ nende kolmandate riikide ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, (1) eriti selle artikli 2 lõiget 4,
ning arvestades järgmist:
(1)
Komisjoni 7. juuli 1997. aasta otsuses 97/467/EÜ, millega koostatakse ajutised loetelud kolmandate riikide ettevõtete kohta, millest liikmesriigid lubavad importida küülikuliha ja tehistingimustes peetavate ulukite liha, (2) sätestatakse ajutised loetelud kolmandate riikide ettevõtete kohta, millest liikmesriikidel on lubatud importida tehistingimustes peetavate ulukite liha, küülikuliha ja silerinnaliste lindude liha.
(2)
Island on välja pakkunud ühe tehistingimustes peetavate ulukite liha tootva ettevõtte nime, mille kohta pädevad asutused tõendavad, et see vastab ühenduse eeskirjadele.
(3)
Botswana on välja pakkunud ühe silerinnaliste lindude liha tootva ettevõtte nime, mille kohta pädevad asutused tõendavad, et see vastab ühenduse eeskirjadele.
(4)
Seega tuleks need ettevõtted lisada otsusega 97/467/EÜ sätestatud loeteludesse.
(5)
Kuna asjaomaste ettevõtete kohapealset kontrolli ei ole veel tehtud, ei või sellistest ettevõtetest imporditavate toodete füüsiliste kontrollimiste sagedust vähendada vastavalt nõukogu 18. detsembri 1997. aasta direktiivile 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted. (3)
(6)
Seepärast tuleks otsust 97/467/EÜ vastavalt muuta.
(7)
Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 97/467/EÜ I lisa muudetakse vastavalt käesoleva otsuse I lisale.
Artikkel 2
Otsuse 97/467/EÜ II lisa muudetakse vastavalt käesoleva otsuse II lisale.
Artikkel 3
Käesolevat otsust kohaldatakse alates 17. augustist 2004.
Artikkel 4
Käesolev otsus on adresseeritud liikmesriikidele.
Brüssel, 2. august 2004

Labels: 17
0
3
6
18